Joseph Siffert, bolj znan kot Jo Siffert, je pokojni švicarski dirkač Formule 1. Debitiral je v sezoni 1962 na Veliki nagradi Monaka z Lotusom, prve točke pa je osvojil v naslednji sezoni 1963 na Veliki nagradi Francije. Pred naslednjo sezono 1964 je prestopil v Brabham in na Veliki nagradi ZDA zabeležil svojo prvo uvrstitev na stopničke s tretjem mestom. Po treh nekoliko slabših sezonah je v sezoni 1968 s Cooperjem dosegel prvo zmago v karieri na dirki za Veliko nagrado Velike Britanije. Po dobri sezoni 1969 z dvema uvrstitvama na stopničke in porazni sezoni 1970 brez točk, je svojo drugo in zadnjo zmago dosegel v sezoni 1971 na Veliki nagradi Avstrije. Po končani sezoni se je smrtno ponesrečil na dirki na dirkališču "Brands Hatch" v Angliji, ki ni štela za prvenstvo Formule 1.